[{"text_idx": "#000000", "text": "La ekzerca kunveno pri motorciklo"}, {"text_idx": "#000001", "text": "En la lasta sabato mi partoprenis la ekzercan kunvenon pri sekura rajdado de motorciklo, kiun okazigas la kiota loka policoficejo. La kiota prifekta polico okazigas ekzercan kunvenon senpagan trifoje en unu jaro. De antau\u0306 kvar jaroj mi c\u0302iujare partoprenas la kunvenon. Do, c\u0302i-fojo estas la kvara.\nDe antau\u0306vespero en vendredo pluvis, kaj en sabato frumatene ankorau\u0306 pluvetis. Sed en la tempo de kolektig\u0302o, la pluvo estis c\u0302esig\u0302anta."}, {"text_idx": "#000002", "text": "Post la malfermaj mallongaj salutadoj ni preparis niajn mas\u0302inojn kaj niajn korpojn mem. Kelkajn partojn de motorcikloj kontrolis ni, kaj gimnastike elastigis muskolojn kaj tendenojn.\nAntau\u0306 tagmeze, ni estis dividitaj en tri grupojn: unuafojaj partoprenantoj; du-tri fojaj partoprenantoj; pli ol tri fojaj partoprenantoj (veteranoj?). Kaj la kursoj estis tri. Ni alterne ekzercis c\u0302iujn kursojn."}, {"text_idx": "#000003", "text": "Ni cirkule veturis horlog\u0302direkte, unuope. Normalaj slalomoj estas facilaj por mi, sed la grandaj kaj la etaj slalomoj estas tre malfacilaj, c\u0302ar c\u0302e tiuj slalomoj oni devas turni motorciklojn sur tre malgrandaj kurboj. Mi c\u0302iun slalomon sukcese traveturis. Sed iuj malsukcese eskapis kelkajn konusojn."}, {"text_idx": "#000004", "text": "Striktaj slalomoj postulas fajnan teknikon pri kondukado de motorciklo. Mi estis iom progresinta.\nNi komencis je la 10a horo, kaj je la 12a horo ni finis la antau\u0306tagmezan ekzercadon."}, {"text_idx": "#000005", "text": "Posttagmeze, post tagmeza ripozo, ni ekzercis pri rapideco sur malfacilajn kursojn."}, {"text_idx": "#000006", "text": "Oni vidus la kursojn facilaj, sed kelkaj kurboj estas akutaj, kaj ni veturas plej eble rapidege!\nSe oni iras per biciklo, la kurso estas facila, sed ne per motorciklo (pli ol 400cc)."}, {"text_idx": "#000007", "text": "Kaj krome, ni devas veturi ne unuope, sed vice kvazau\u0306 ligite. La kapa motorciklo tre rapide iras, kaj ni sinsekvas vice ege rapide. La spaco inter motorcikloj estas kelkaj metroj, kaj foje mallongig\u0302as malpli unu metron.\nMi plenenergie sekvis, sed pro mia mas\u0302ino kaj pro mia tekniko, mi ne povas teni la interspacon, postig\u0302as c\u0302irkau\u0306 10 metrojn.\nDum du horoj ni rapidigs niajn motorciklojn, havante ripozon nur 15 minutojn.\nJe la fino de la ekzerco, mi estis tre laca kun plena s\u0302vito. Korbato estis iom stranga kaj anhelis."}, {"text_idx": "#000008", "text": "La aparteco de c\u0302ifoja ekzerca kunveno estas, ke iom maljunaj homoj partoprenis g\u0302in. Vedeble pli ol 60 jarojn ag\u0302aj homoj estis tie.\nRememorante la ekzercon, mi iom ekscitig\u0302as. Venontjare mi partoprenos la kunvenon."}]